
_START_ARTICLE_
Det 20. århundredes 100 bøger ifølge Le Monde
_START_PARAGRAPH_
Det 20. århundredes 100 bøger er en liste indeholdende bøger, der anses som værende de 100 bedste i det tyvende århundrede. Listen er udarbejdet på grundlag af en meningsmåling fra 1999 foretaget af den franske avis Le Monde i samarbejde med den franske detailhandelsvirksomhed Fnac._NEWLINE_Med udgangspunkt i en liste på 200 titler sammensat af boghandlere og journalister stemte 17.000 ved at svare på spørgsmålet: Hvilke bøger er forblevet stående i din erindring? («Quels livres sont restés dans votre mémoire?»)._NEWLINE_Listen over titler er en blanding af store romaner, poesi, teater og tegneserier._NEWLINE_De første 50 værker på listen blev kommenteret i et essay af Frédéric Beigbeder, Dernier inventaire avant liquidation, hvor han fokuserede på den franske dominans, som prægede listen.